CELEX: 32012R1123
Language: fi
Date: 2012-11-26 00:00:00
Title: Komission täytäntöönpanoasetus (EU) N:o 1123/2012, annettu 26 päivänä marraskuuta 2012 , tiettyjen tavaroiden luokittelusta yhdistettyyn nimikkeistöön

1.12.2012   
            
            
               FI
            
            
               Euroopan unionin virallinen lehti
            
            
               L 331/5
            
         KOMISSION TÄYTÄNTÖÖNPANOASETUS (EU) N:o 1123/2012,
   annettu 26 päivänä marraskuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä marraskuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Laite (ns. passiivinen infrapunailmaisin), jossa on piirilevykokoonpano muovikotelossa, jonka mitat ovat noin 11 × 7 × 4 cm.
                  Piirilevykokoonpano on varustettu infrapuna-anturilla, passiivisilla elementeillä (kondensaattoreilla, vastuksilla), aktiivisilla elementeillä (transistoreilla, integroiduilla piireillä) sekä valodiodilla. Siinä on myös kaksoismikropiirikotelokytkin, toimintavarmistus, ruuviliitinrima ja puolijohdereletyyppinen ulostuloliitäntä.
                  Kotelossa on heijastava pinta ja linssi.
                  Laitteen antosignaali on enintään 30 V DC, 50 mA.
                  Laite on suunniteltu lähettämään hälytysjärjestelmän tai sähköoven kaltaiseen laitteeseen elektroninen signaali silloin, kun se huomaa liikettä lämpötilavaihtelun perusteella.
               
               
                  8536 50 19
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8536, 8536 50 ja 8536 50 19 nimiketekstien mukaisesti.
                  Luokittelu nimikkeeseen 8531 akustiseksi tai visuaaliseksi sähkömerkinantolaitteeksi ei tule kyseeseen, sillä laitteessa ei ole sisäänrakennettua hälytysvalmiutta.
                  Nimikkeeseen 8537 kuuluvat taulut, paneelit, konsolit, pöydät, kaapit ja muut alustat, joissa on vähintään kaksi nimikkeen 8535 tai 8536 laitetta. Koska laitteessa on ainoastaan samantyyppisiä komponentteja (kaksi puolijohdereletyyppistä kytkintä), luokittelu nimikkeeseen 8537 ei tule kyseeseen (ks. harmonoidun järjestelmän selitykset, nimike 8537, poikkeuksia koskeva b alakohta).
                  Luokittelu nimikkeeseen 9027 lämpömäärän mittaamiseen tai tarkkailuun tarkoitetuksi kojeeksi tai laitteeksi ei myöskään tule kyseeseen, sillä laitteella ei mitata määriä, vaan sillä pelkästään tunnistetaan lämpötilavaihteluja toisen laitteen aktivoimiseksi automaattisesti.
                  Laite toimii automaattisena kytkimenä, minkä vuoksi se on luokiteltava CN-koodiin 8536 50 19 enintään 60 V:n jännitettä varten tarkoitetuksi kytkimeksi.